 Wararka yaala Garoowe ayaa sheegaya in qorshahan ay hormuud ka yihiin Shir-guddoonka Baarlamaanka, Xubno ka tirsan Golaha Xukuumadda iyo Xildhibaan Saadiq Abshir Garaad oo isagu ka tirsanaa Baarlamaanka Puntland tan iyo sanadkii 1998, oo hadda doonaya in uu isu sharaxo Madaxweyne ku-xigeenka Puntland, Qorshahan waxaa Injineer ka ahaa Xildhibaan Saadiq Abshir oo leh khibrad durugsan oo ku aadan doorashooyinka Puntland, waxaana uu sheegay in haddii aan talada hadda lala wareegin doorashadu noqon doono khamaar waxkastana laga filan karo, laakiin ay wanaagsan tahay in hadda la diyaariyo qorshihii talada lagula wareegi lahaa. 